## La Vicepresidència Segona reivindica el compromís del Consell amb l’accessibilitat i la igualtat d’oportunitats en matèria d’habitatge

*** La directora general d’Habitatge ha inaugurat la jornada ‘ETSA’ sobre sobre accessibilitat universal de l'edificació, organitzada per la Universitat Politècnica de València
* Ha comunicat la pròxima posada en marxa de noves ajudes per a ampliar les actuacions subvencionables destinades a l’interior d’edificis i habitatges unifamiliars**

La Vicepresidència Segona i Conselleria de Servicis Socials, Igualtat i Habitatge ha reivindicat el compromís del Consell amb les iniciatives d’accessibilitat i igualtat d’oportunitats en la Comunitat Valenciana amb la promoció d’un entorn inclusiu i accessible en matèria d’habitatge.

Així ho ha manifestat la directora general d’Habitatge, Ana Caballer, en la inauguració de la jornada ‘ETSA’, organitzada per la Universitat Politècnica de València, que ha tractat sobre l’accessibilitat universal de l’edificació.

En la conferència també ha participat la directora de l’Observatori 2030 del Consell Superior de Col·legis d’Arquitectes d’Espanya, Maria Ángeles López, que actualment també és una figura destacada en l’àmbit de l’arquitectura i la gestió pública.

Ana Caballer ha comunicat la pròxima posada en marxa de “noves ajudes per a ampliar les actuacions subvencionables als habitatges unifamiliars i a l’interior dels habitatges d’edificis plurifamiliars”, per a complementar així les ajudes a les actuacions d’accessibilitat en els elements comuns dels edificis d’habitatge plurifamiliars de les convocatòries anteriors, sempre que complisquen amb les condicions del Codi tècnic de l’edificació sobre habitatge accessible.

Fecha: 11/04/2024